ການ​​ນຳ​ເຂົ້າ ສິນຄ້າຂອງຈີນ ​​ເພີ້​ມຂຶ້ນ ເປັນເທື່ອ​ທຳ​ອິດ ​ໃນ​ຮອບ​ເກືອ​ບ 2 ປີ
ບັນດາ​ນັກວິ​​ເຄາະ ​ໄດ້​ແນະນຳ​ວ່າ ອັດຕາການ​ແລກປ່ຽນ ​ທີ່​ອ່ອນ​ແອ ຂອງ​ເງິນຢວນ ອາດ​ຢູ່​ເບື້ອງຫຼັງ​ ໃນ​ການ​ສົ່ງ​ອອກສິນຄ້າ ​ທີ່​ຫລຸດ​ຕ່ຳລົງ.
ການນຳເຂົ້າສິນຄ້າຂອງຈີນ ແມ່ນເພີ້ມຂຶ້ນ 1 5 ເປີເຊັນ ໃນເດືອນສິງຫາຜ່ານມານີ້ ຊຶ່ງເປັນຂີດໝາຍການເພີ້ມຂຶ້ນເທື່ອທຳອິດໃນຮອບເກືອບ 2 ປີ ໃນຂະນະທີ່ ການສົ່ງອອກສິນຄ້າ ໄດ້ຫຼຸດຕ່ຳລົງ 2 8 ເປີເຊັນ ຊຶ່ງສະແດງໃຫ້ເຫັນວ່າ ເສດຖະກິດທີ່ໃຫຍ່ເປັນອັນດັບ 2 ຂອງໂລກ ແມ່ນກຳລັງກ້າວໄປສູ່ເສັ້ນທາງໃນການປັບປຸງໃຫ້ດີຂຶ້ນ ການເພີ້ມຂຶ້ນຂອງການນຳເຂົ້າສິນຄ້າ ແມ່ນມີມູນຄ່າ 138 ພັນ 5 ຮ້ອຍລ້ານໂດລາ ເຮັດໃຫ້ການຫລຸດລົງທີ່ມີມາເປັນເວລາ 21 ເດືອນ ສິ້ນສຸດລົງ ຮ່ວມກັນກັບການຫຼຸດລົງຂອງ ການສົ່ງອອກ ເປັນ 190 ພັນ 6 ຮ້ອຍລ້ານໂດລາແລ້ວ ຕົວເລກດັ່ງກ່າວ ສະແດງໃຫ້ເຫັນເຖິງການເພີ້ມຂຶ້ນໃນຄວາມຮຽກຮ້ອງຕ້ອງການສິນຄ້າພາຍໃນຈີນ ຖ້າແນວໂນ້ມທີ່ວ່ານີ້ ຍັງຈະດຳເນີນສືບຕໍ່ໄປໃນອະນາຄົດ ການເພີ້ມຂຶ້ນຂອງຄວາມຮຽກ ຮ້ອງຕ້ອງການສິນຄ້າຂອງພວກບໍລິໂພກພາຍໃນປະເທດ ອາດຈະເປັນຮ່ອງຮອຍທີ່ດີສຳລັບການເຕີບໂຕຂອງເສດຖະກິດໂລກ ຊຶ່ງກອງທຶນສາກົນເອີ້ນວ່າຍັງ  ໃນການມອງການໄກຂອງເສດຖະກິດເທື່ອຫຼ້າສຸດ ແລະພວກນັກລົງທຶນຢ້ານກົວວ່າ ເສດຖະກິດຂອງຈີນ ຈະກາງຕໍ່ການສົ່ງອອກສິນຄ້າຢ່າງໃຫຍ່ຫຼວງນັ້ນ ບັນດານັກວິເຄາະ ໄດ້ແນະນຳວ່າ ອັດຕາການແລກປ່ຽນ ທີ່ອ່ອນແອ ຂອງເງິນຢວນ ອາດຢູ່ເບື້ອງຫຼັງໃນການສົ່ງອອກສິນຄ້າທີ່ຫລຸດຕ່ຳລົງ ເງິນຢວນໄດ້ຫຼຸດຄ່າລົງປະມານ 5 ເປີເຊັນ ໃນຮອບປີຜ່ານມານີ້ ໃນເດືອນສິງຫາຜ່ານມານີ້ ການຄ້າຈີນແມ່ນໄດ້ກຳໄລເກືອບ 14 ເປີເຊັນ ໃນຊ່ວງໄລຍະດຽວກັນ ຂອງປີກາຍນີ້ ຕົກເປັນມູນຄ່າ 52 ພັນລ້ານໂດລາ ເຮັດໃຫ້ດີກວ່າ ຈຳນວນຂອງເດືອນກໍລະກົດ ທີ່ສະແດງໃຫ້ເຫັນວ່າ ການນຳເຂົ້າສິນຄ້າໄດ້ຫຼຸດລົງ 12 5 ເປີເຊັນ ຕໍ່ປີ ຂໍ້ມູນຈາກທະນາຄານກາງຂອງຈີນ ສະແດງໃຫ້ເຫັນວ່າ ເງິນຕາຕ່າງປະເທດສຳຮອງຂອງຈີນທີ່ສິ້ນສຸດລົງ ໃນທ້າຍເດືອນສິງຫາ ແມ່ນ 3 ພັນ 1 ຮ້ອຍ 9 ສິບພັນຕື້ໂດລາ ຊຶ່ງເປັນຈຳນວນທີ່ຕ່ຳສຸດ ນັບຕັ້ງແຕ່ທ້າຍປີ 2011 ເປັນຕົ້ນມາ